বিরোধীদলীয় চিফ হুইপ
বিরোধীদলীয় চীফ হুইপ হলেন বাংলাদেশের জাতীয় সংসদের একজন সদস্য, যিনি সাধারণত জাতীয় সংসদের প্রধান বিরোধী দল কর্তৃক নির্বাচিত হন। বিরোধীদলীয় চীফ হুইপের দায়িত্ব হল সংসদে দলীয় শৃঙ্খলা রক্ষা করা। বাংলাদেশের প্রথম ও ষষ্ঠ জাতীয় সংসদে কোন বিরোধীদলীয় চিফ হুইপ ছিলেন না। দ্বিতীয় সংসদে এসে প্রথম বিরোধীদলীয় চিফ হুইপ নির্বাচন করা হয় এবং জাতীয় সংসদের প্রথম বিরোধী দলীয় চিফ হুইপ ছিলেন লুৎফর রহমান। বিরোধীদলীয় চিফ হুইপের পদটি সরকারের মন্ত্রীপরিষদের একজন প্রতিমন্ত্রীর সমান পদমর্যাদার।